கேள்வி: அர்ச்சனா சர்மா - பணி பற்றி விளக்கவும்.
பதில்: 1967ஆம் ஆண்டில், சர்மா கொல்கத்தா பல்கலைக்கழகம் ஆசிரியராகச் சேர்ந்தார். பின்னர் 1972இல் கொல்கத்தா பல்கலைக்கழகத்தில் உயிரணு மற்றும் குரோமோசோம் ஆராய்ச்சியில் மேம்பட்ட ஆய்வு மையத்தில் மரபியல் பேராசிரியராகச் சேர்ந்தார். 1981ஆம் ஆண்டில், பேராசிரியர் ஏ.கே.சர்மாவின் பணி ஓய்விற்குப் பிறகு தாவரவியல் துறையின் தலைவராகப் பதவி உயர்வு பெற்றார். இந்தக் காலகட்டத்தில், சர்மா 70க்கும் மேற்பட்ட முனைவர் பட்ட ஆய்வு மாணவர்களின் வழிகாட்டியாக உயிரணு மரபியல், மனித மரபியல் மற்றும் சுற்றுச்சூழல் பிறழ்வு ஆகிய பிரிவுகள் ஆய்வு மேற்கொண்டுள்ளார். சர்மாவின் ஆராய்ச்சி எனபது தாவரவியல் அறிவியலில் முன்னேற்றத்திற்கு வழிவகுத்தது. இவருடைய குறிப்பிடத்தக்க ஆய்வுகளாகத் தாவரங்களில் உடல்வழி இனப்பெருக்கம் செய்யும் தாவரங்களில் இனப்பெருக்கம், முதிர்வடைந்த உட்கருவினைத் தூண்டி உயிரணுப் பிரிவினைத் தூண்டல், தாவரங்களில் வேறுபட்ட திசுக்களில் டி. என். ஏ. பெருக்கத்திற்கான காரணம், பூக்கும் தாவரம் உயிரணு வகைப்பாட்டியல், மற்றும் நீரில் ஆசனிக்கு விளைவு ஆகியனவாம். பூக்கும் தாவரங்களில் மேற்கொள்ளப்பட்ட நிறப்புரி ஆய்வும் கண்டுபிடிப்புகளும் அவற்றின் வகைப்பாட்டில் புதிய கருத்துக்கு வழிவகுத்தன. சர்மா மனித மரபியலிலும் குறிப்பிடத்தக்க ஆய்வுகளை மேற்கொண்டுள்ளார். சாதாரண மனித மக்கள்தொகையில் மரபணு பல்லுருத் தன்மை குறித்து ஆய்வு மேற்கொண்டுள்ளார். சர்மா பல்கலைக்கழக மானியக் குழு (இந்தியா), தேசிய மகளிர் ஆணையம், அறிவியல் மற்றும் பொறியியல் ஆராய்ச்சி குழு, சுற்றுச்சூழல் துறை, வெளிநாட்டு அறிவியல் ஆலோசனைக் குழு போன்ற அமைப்புகளில் உறுப்பினராக பணியாற்றி உள்ளார். சர்மா உயிரிதொழில்நுட்பத் துறையின் ஒருங்கிணைந்த மனிதவள மேம்பாட்டுக்கான பணிக்குழுவின் தலைவராகவும் பணியாற்றினார். சர்மா இந்திய அரசின் அறிவியல் மற்றும் தொழில்நுட்பத் துறையின் அறிவியல் மற்றும் பொறியியல் ஆராய்ச்சி குழுவில் உள்ளிட்ட முக்கிய கொள்கை வகுக்கும் அமைப்புகளில் பணியாற்றியுள்ளார். சுற்றுச்சூழல் மற்றும் வனத்துறை அமைச்சகத்தின் சுற்றுச்சூழல் ஆராய்ச்சி குழுவில், இந்திய அரசு; ஐக்கிய நாடுகள் கல்வி, அறிவியல், பண்பாட்டு நிறுவனம் ஒத்துழைப்புக்கான குழு, மனிதவள மேம்பாட்டு அமைச்சகம், இந்திய அரசு; மற்றும் பல்கலைக்கழக மானியக் குழு, அறிவியல் மற்றும் தொழில்நுட்பத் துறை மற்றும் உயிரி தொழில்நுட்பத் துறை ஆகியவற்றின் பல்வேறு தொழில்நுட்பக் குழுக்களில் இணைந்து பங்களிப்புச் செய்துள்ளார்.
கேள்வி: அர்ச்சனா சர்மா - தனிப்பட்ட வாழ்க்கை என்பது என்ன?
பதில்: சர்மா சகப் பேராசிரியரான அருண்குமார் சர்மாவை என்பவரை மணந்தார். அருண்குமார் இந்திய உயிரணுவின் தந்தை என்று பலரால் கருதப்படுகிறார். சர்மா ஜனவரி 14, 2008 அன்று இறந்தார்.
கேள்வி: அர்ச்சனா சர்மா - விருதுகள் பற்றி விளக்கவும்.
பதில்: * ஜி.பி. சாட்டர்ஜி விருது, 1995 * எஸ்.ஜி. சின்ஹா ​​விருது, 1995 * பத்ம பூசண் (இந்தியக் குடியரசுத் தலைவரின் மூன்றாவது மிக உயர்ந்த குடிமகன் விருது), 1984 * பீர்பல் சாகானி பதக்கம், 1984 * எப் ஐ சி சி ஐ விருது, 1983 * இந்திய அறிவியல் கழகம் ஆய்வு நிதி, 1977 Indian Academy of Sciences|website=www.ias.ac.in|access-date=2019-02-16}} * சாந்தி ஸ்வரூப் பட்நாகர் விருது, 1975 * ஜே.சி.போசு விருது, 1972